**ROMÂNIA**

**JUDEȚUL ARAD**

**CONSILIUL LOCAL AL COMUNEI TÂRNOVA**

**HOTĂRÂREA nr. 31**

**Din data de 25.03.2021**

privind indexarea, la nivelul comunei Târnova, a impozitelor şi taxelor locale pentru anul fiscal 2022, cu rata inflației de 2,6%

Consiliul Local al Comunei Târnova, întrunit în ședință ordinară, având în vedere:

* referatul de aprobare al primarului comunei Târnova;
* prevederile art. 56, art.120 alin. (1) și (2) și art. 139 alin. (2) din Constituția României, republicată;
* prevederile art. 491 și art. 493, alin. (7) din Legea nr. 227/2015 privind Codul Fiscal, cu modificările și completările ulterioare;
* prevederile art. 9, paragraful 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
* prevederile art. 7, alin. (2) din Legea nr. 287/2009 privind Codul civil, republicată, cu modificările și completările ulterioare;
* prevederile art. 5, alin. (1), lit. a) și alin. (2), art. 16, alin. (2), art. 20, alin. (1) lit. b), art. 27, art. 30 din Legea nr. 273/2006 privind finanțele publice locale, cu modificările și completările ulterioare;
* prevederile art. 1, art. 2, alin. (1), lit. h), precum şi pe cele ale titlului IX din Legea nr. 227/2015 privind Codul fiscal, cu modificările şi completările ulterioare;
* prevederile H.G. nr. 1/2016 pentru aprobarea Normelor metodologice de aplicare a Legii nr. 227/2015 privind Codul fiscal, cu modificările și completările ulterioare;
* prevederile art. 344 din Legea nr. 207/2015 privind Codul de procedură fiscală, cu modificările și completările ulterioare;
* prevederile art. 7, alin. (13) din Legea nr. 52/2003 privind transparența decizională în administrația publică, republicată. Ținând seama de faptul că rata inflației pentru anul 2020 este de 2,6%.
* În temeiul art. 129 (1) si art. 196, alin. (1) lit. a) din din O.U.G. 57/2019 privind Codul administrativ cu modificările şi completările ulterioare;

**HOTĂRĂŞTE**

Art. 1. Se aprobă indexarea cu rata inflației de 2,6 % a impozitelor și taxelor locale, pentru anul 2022 la nivelul comunei Târnova.

 Art.2. Se aprobă indexarea cu rata inflației de 2,6 % a limitelor minime și maxime ale amenzilor aplicate de organul fiscal local, în cazul persoanelor fizice și juridice, pentru anul 2022.

Art.3. Prezenta hotărâre intră în vigoare la data de 01.01.2022 și va completa Hotărârea Consiliului Local privind stabilirea impozitelor și taxelor locale pentru anul 2022.

Art. 4. Prezenta hotărâre se completează cu prevederile Legii nr. 227/2015, privind Codul fiscal, cu modificările și completările ulterioare și ale Legii nr. 207/2015, privind Codul de procedură fiscală, cu modificările și completările ulterioare, precum și cu acte normative subsecvente în vigoare.

**ART.5**. Cu ducerea la indeplinire a prezentei hotarari se însărcinează Primarul comunei Târnova

 **ART.6.** Prezenta hotărâre se comunică cu :

* Instituția Prefectului – Județul Arad
* Primarul comunei Târnova.

 **PREȘEDINTE DE ȘEDINȚĂ SECRETAR GENERAL**

 **OPREA CĂTĂLIN BRAIȚ TEODOR GHEORGHE**

|  |
| --- |
| PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 31/25.03.2021 |
| Nr. crt. | Operaţiuni efectuate | Data 25.05.2021 | Semnătura persoanei responsabile să efectueze procedura |
| 0 | 1 | 2 | 3 |
| 1 | Adoptarea hotărârii^1) s-a făcut cu majoritate o simplă o absolută o calificată^2 | ...…/...…/............ |  |
| 2 | Comunicarea către primar^2) | ...…/...…/............ |  |
| 3 | Comunicarea către prefectul judeţului^3) | ...…/...…/............ |  |
| 4 | Aducerea la cunoştinţa publică^4)+5) | ...…/...…/............ |  |
| 5 | Comunicarea, numai în cazul celei cu caracter individual^4)+5) | ...…/...…/............ |  |
| 6 | Hotărârea devine obligatorie^6) sau produce efecte juridice^7), după caz | ...…/...…/............ |  |
| Extrase din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare: ^1) Art. 139 alin. (1): „În exercitarea atribuţiilor ce îi revin, consiliul local adoptă hotărâri, cu majoritate absolută sau simplă, după caz. (2) Prin excepţie de la prevederile alin. (1), hotărârile privind dobândirea sau înstrăinarea dreptului de proprietate în cazul bunurilor imobile se adoptă de consiliul local cu majoritatea calificată definită la art. 5 lit. dd), de două treimi din numărul consilierilor locali în funcţie.“ ^2) Art. 197 alin. (2): „Hotărârile consiliului local se comunică primarului.“ ^3) Art. 197 alin. (1), adaptat: Secretarul general al comunei comunică hotărârile consiliului local al comunei prefectului în cel mult 10 zile lucrătoare de la data adoptării ... ^4) Art. 197 alin. (4): „Hotărârile … se aduc la cunoştinţa publică şi se comunică, în condiţiile legii, prin grija secretarului general al comunei.“^5) Art. 199 alin. (1): „Comunicarea hotărârilor … cu caracter individual către persoanele cărora li se adresează se face în cel mult 5 zile de la data comunicării oficiale către prefect.“ ^6) Art. 198 alin. (1): „Hotărârile … cu caracter normativ devin obligatorii de la data aducerii lor la cunoştinţă publică.“ ^7) Art. 199 alin. (2): „Hotărârile … cu caracter individual produc efecte juridice de la data comunicării către persoanele cărora li se adresează.“ |

^1 Se completează cu numărul şi anul hotărârii consiliului local.

^2 Se bifează tipul de majoritate cu care s-a adoptat hotărârea consiliului local.